**ELŐTERJESZTÉS**

**Szombathely Megyei Jogú Város Közgyűlésének 2021. október 28-i ülésére**

**Javaslat a FALCO Zrt. működésével összefüggő kérdéskörök megtárgyalására, az ezzel kapcsolatos döntések meghozatalára**

Szombathely Megyei Jogú Város Közgyűlése a 2021. augusztus 2-i ülésén tárgyalta a szombathelyi 7841 hrsz.-ú, Kolozsvár u. 27. szám alatti ingatlan értékesítésével kapcsolatos előterjesztést, és a 76/2021. (VIII.2.) Kgy. számú határozatában a pályázati eljárás keretében a FALCO Zrt. ajánlattevő pályázatát érvényesnek nyilvánította. A FALCO Zrt. irányába az ingatlan jövőbeli használatával és hasznosításával, a társaság jelenlegi és jövőbeli működésével, fejlesztési elképzeléseivel kapcsolatban a Közgyűlés ülésén több kérdés is megfogalmazódott.

Ezen kérdéseket a FALCO Zrt. felé 2021. augusztus 5. napján kelt levélben továbbítottam és kértem, hogy részletes tájékoztatásukat szeptember 15. napjáig küldjék meg az Önkormányzat részére.

A FALCO Zrt. 2021. szeptember 9. napján kelt tájékoztató levele az előterjesztés melléklete.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2021. október „ ”**

**/: Dr. Nemény András :/**

**Határozati javaslat**

**…../2021. (X. 28.) Kgy. számú határozat**

Szombathely Megyei Jogú Város Közgyűlése megismerte a FALCO Zrt. 2021. szeptember 9. napján kelt, az előterjesztés mellékletét képező tájékoztatását és az abban foglaltakat tudomásul veszi.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Kalmár Ervin, a Városüzemeltetési és Városfejlesztési Osztály vezetője

**Határidő:** azonnal